Airborne Laser
Store norske leksikon,Samfunn,Forsvar og sikkerhet,Våpen og militært materiell,Våpen,Missiler
Airborne Laser var et laservåpen som var tenkt til bruk mot taktiske, ballistiske missiler. Våpenet ble utviklet av det amerikanske luftforsvaret (US Air Force) og en gruppe bestående av blant annet Boeing og Lockheed Martin. Programmet ble kansellert i 2011.
Historie ABL var et mobilt, regionalt system, som var tilpasset en Boeing 747-400F. Våpenet var tenkt benyttet sammen med fly utstyrt med varslingssystemet AWACS (Airborne Warning and Control System) eller satellitter. Disse ville registrere fiendtlige missilutskytningssiloer, og data ville bli overført til fly med laservåpen. En oppskytning ville registreres av flyets infrarøde sensorer, og en lavintensiv laser låses på målet og følge missilet. Avstand til målet, atmosfæriske forhold, flyets hastighet og missilets retning ville registreres av datamaskiner. En høyenergi laserkanon ville aktiviseres og ødelegge målet sekunder etter at det fiendtlige missilet er oppdaget. ABL-systemet var forventet å ha en betydelig avskrekkingseffekt i og med at missilet ville ødelegges i startfasen, og avsenderen således vil kunne rammes av sin egen våpenlast.Airborne Laser ble kansellert i 2011 på grunn av høye kostnader og systemets begrensede rekkevidde. Les mer i Store norske leksikon laser missilforsvar